Albania

Albania o Shkiperia es landa in Europa. Shefurba de Albania es Tirana. Ofisiale lingwa de Albania es shkiptar. Shkiperia hev landa-borda kun Tserna Gora, Serbia, Makedonia e Elada.
Nau-ney teritoria de Shkiperia bin, in diverse momentas de historia, parta de Roma-ney provinsia de Dalmatia, de Macedonia e de Sobre-ney Moesia. Moden republika pai-ta nodependa afte krusha de Osmanli Imperia en Europa kom resulta de Gwer de Balkan in 1912-13. Albania deklari-te nodependa in 1912 e bin rekoni-ney in 1913. It bin prinsalok, republika e regna til invada bay Italia-ney trupas in 1939. Italia kreati-te Gran Albania, kel in 1943 bin sub nazi rula. In 1944 es kreaten da sosialistike jenmin-demokratia sub lidertaa de Enver Hoja e Partia de Gunsa de Albania, kel guverni Shkiperia til lwosa de sosialistike republika e kreata de Republika de Shkiperia in 1991.
Al nau Shkiperia es parlamenta-ney demokratia kun ekonomia de transita. Suy shefurba, Tirana, es i ekonomike sentra i zuy granda urba kun pyu kem 600.000 jen.
== Nam ==
Albania es Mide-Epoka-ney latina nam de landa, fon Mide-Epoka-ney elin Ἀλβανία. Shkiperia origini fon Shqipëri, nam de landa pa shkiptar.
== Guverna ==
Albania es parlamenta-ney demokratia establi-ney sub konstitusion novisi-ney in 1998.
== Geografia ==
Albania es landa muy monta-ney.
Albania hev populasion do 3 011 405 jen.
== Turisma ==
Turisma fai muhim prosenta de nasionale gwinsa de Albania.
Category:Albania